kardosdrur/scandi-wiki huggingface dataset:
Maher al-Assad

Mahir Ḥāfiẓ al-ʾAsad (arabisk: ماهر حافظ الأسد; født 8. december 1967) er en syrisk officer og øverstbefalende for den Republikanske Garde, som er den syriske hærs eliteenhed, og som sammen med det hemmelige politi udgør kernen i landets sikkerhedsstyrker. Han er yngste søn af den tidligere præsident Hafez al-Assad og broder til den nuværende præsident Bashar al-Assad. Han er medlem af Syriens Ba'ath-partis centralkomite.

Kilder 

Officerer fra Syrien
Årslev Skov

Årslev Skov er et mindre skovområde omkring Årslev i Brabrand ved Aarhus. Skoven består dels af gammel, moden skov og nyrejst skov på opkøbt landbrugsjord.

Årslev skov afgrænses af Herningmotorvejen i vest, Edwin Rahrs Vej og jernbanen Aarhus-Randers i nord, forskellige bebyggelser i øst, samt marker og landbrugsarealer i syd. Skoven gennemskæres af Silkeborgvej.

Naturen
Årslev Skov består i dag af både gammel, moden skov samt nyrejst skov i forholdet ca. 1:1. Den gamle skov ligger i øst og syd omkring de beboede områder, mens den nyrejste skov ligger i vest og nord ud mod motorvejene. Begge dele er løvskov med typiske danske arter.

Den gamle skovdel gennemskæres af Voldbækken, som strømmer hertil fra nord under jernbanen og videre mod Årslev Engsø i syd.

Det forventes, at der med den nyrejste skov i Årslev er skabt en økologisk korridor, som med tiden vil pode den nyrejste True Skov mod nord med egentlige skovplanter.

Faciliteter

Det nyrejste skovområde op mod motorvejene er indhegnet, men der er adgang gennem låger fra parkeringspladser ved henholdsvis Logistikparken Aarhus i nord og Silkeborgvej i syd. Der blev i forbindelse med skovrejsningen anlagt vandre- og løberuter samt en asfalteret cykelvej. Cykelvejen løber gennem skoven som forbindelse mellem Silkeborgvej i syd og Logistikparken og Espenhøjvej mod True i nord, via henholdsvis tunnel under Edwin Rahrs Vej og bro over jernbanen.

I området syd for Silkeborgvej er der indrettet en ca. 8 ha stor hundeskov.

Fortidsminder
Der ligger ret mange fortidsminder fra Oldtiden omkring Årslev, og nogle af dem ligger i Årslev Skov. Der ligger 6 rundhøje i skoven nord for Silkeborgvej og 2 i det lille skovstykke sydfor. De fleste af højene er i dag enten stærkt udpløjede eller bevoksede med træer og buske. Tre af dem er fredede. Lige øst for skoven ind mod byen ligger Årslev-dyssen og overfor en udgravet stenkiste, begge fra stenalderen.

Umiddelbart vest for den nyrejste skov på den anden side af Herningmotorvejen er der gjort fund fra både stenalder- og jernalderbopladser.

Noter

Eksterne henvisninger 

Statsskove i Danmark
Skove i Aarhus Kommune
William Boyd

William Boyd, (født 7. marts 1952) er en britisk forfatter.

Biografi 
Boyd blev født i Accra, Ghana, og voksede op i Ghana og Nigeria. Han gik i skole på Gordonstoun og siden på University of Nice, Frankrig, University of Glasgow, og afslutningsvis på Jesus College, Oxford.

Mellem 1980 og 1983 underviste han i engelsk på St Hilda's College i Oxford, samtidigt med at han skrev sin første roman, A Good Man in Africa som blev udgivet i 1981.

Han blev udnævnt til Commander of the British Empire i 2005.

Bibliografi

Romaner 
 A Good Man in Africa, 1981 (En god mand i Afrika, dansk 1994)
 On the Yankee Station and Other Stories, 1981
 An Ice-Cream War, 1982 (Som sne i solen, dansk 1990)
 Stars and Bars, 1984 (Stars & bars, dansk 1985)
 The New Confessions, 1987 (Nye bekendelser, dansk 1988)
 Brazzaville Beach, 1990 (Brazzaville beach, dansk 1991)
 The Blue Afternoon, 1993 (En blå eftermiddag, dansk 1995)
 The Destiny of Nathalie 'X' and Other Stories, 1995
 Armadillo, 1998 (Bæltedyret, dansk 1999)
 Nat Tate: An American Artist 1928-1960, 1998
 Any Human Heart, 2002 (Mands hjerte, dansk 2003)
 Fascination (collection of short stories), 2004
 Restless, 2006 (Rastløs, dansk 2012)
 Ordinary Thunderstorms, 2009 (Under jorden, dansk 2010)
 Waiting for Sunrise, 2012 (Venter på solopgang, dansk 2014)
 Solo, 2013

Faglitteratur 
 Bamboo; Hamish Hamilton, 2005

Teater 
 Longing, 2013 (Baseret på to Anton Chekov historier)

Eksterne henvisninger 
 William Boyd official website
 Interview with William Boyd | The White Review

Forfattere fra Storbritannien
Shujaa Benson

Shujaa Sundiata Benson  (født 26. juli 1990 i Arusha, Tanzania) er en dansk tidligere amerikansk fodbold-spiller, nu atlet som og løber for Aarhus 1900. 

Benson løb 14. februar 2014 i Arkansas 60 meter hæk på 7,80. Dermed slettede han Claus Hirsbros 18 år gamle danske rekord. Udover den danske rekord i hækkeløb blev det samme dag desuden til dansk årsbedste i længdespring med resultatet 7,54, en personlig rekord med 4 cm.

Benson spillede fodbold indtil 16-års alderen, hvor han skiftede til amerikansk fodbold og kom på det danske juniorlandshold, det bragte ham til USA som 17-årig. Først blev han udtaget til U19 landshold til at spille EM i Spanien. Til turneringen blev han hædret som ”Most Valued Player”, og derefter fik han scholarship og drog til USA for at spille for Lake Forest Academy High School i Chicago, Illinois. Året efter skiftede han til Loyola Academy i Winnetka, hvor han spillede cornerback på holdet som nåede semifinalen i Illinois statsmesterskab. Efter fodboldsæsonen begyndte han at løbe for Loyola Academy med løbetræneren Frank Amato. Han fik et scholarship i sprint/hæk på University of Illinois og begyndte at tage det seriøst og der efter har det været atletik, som han satser på. Efter et kaotisk første år med skader og personlige problem på University of Illinois skiftede han til  Texas Tech University i Lubbock. Planen er, at han skal blive og færdiggøre sin uddannelse i Texas indtil sommeren 2015. 

Bensons tanzanianska mor Jane Maipa mødte en dansk mand og rejste 1998 med ham og hans seks søskende til København.

Personlige rekorder
 55 meter hæk-inde: 7,40 Lubbock, Texas USA 17. januar 2014 
 60 meter hæk-inde: 7,80 Fayetteville, Arkansas, USA 14. februar 2014 Dansk rekord 
 Længdespring-inde: 7,54 Fayetteville, Texas , USA 14. februar 2014
 110 meter hæk: 14,05 Azusa, USA 17. april 2015
13,85w (+2.7) Lubbock, USA 3. maj 2014
 400 meter hæk: 54.53 Texas, USA 2013
 Længdespring-inde: 7,84 (+1.7) Lubbock, USA	16. maj 2014

Eksterne henvisninger 
 Statletik.dk - Profil - Shujaa Benson
 Dansk Atletik Forbund - Ukendt navn sætter dansk rekord! 
 Shujaa Benson Bio - Texas Tech Red Raiders Official Athletic Site 

Hækkeløbere fra Danmark
Atleter fra Aarhus 1900
Amerikansk fodbold-spillere fra Danmark
Personer fra Tanzania
Længdespringere fra Danmark
Lille skallesluger

Lille skallesluger (Mergellus albellus) er en mindre dykand på cirka 41 centimeter, der yngler ved skovsøer fra det nordlige Skandinavien og østpå i et bredt bælte gennem Asien til Stillehavet. Arten er den eneste i slægten Mergellus. Den lever især af mindre fisk og yngler i hule træer eller spættehuller. Hannen er i pragtdragten, der bæres fra oktober til maj, hvid med en sort plet ved øjet og i nakken, mens hunnen har grå fjerdragt med rødbrun kalot og en hvid kindplet.

Lille skallesluger er nært beslægtet med hvinand som den kan danne bastarder med.

Vintergæst i Danmark 
I Danmark ses lille skallesluger som vintergæst få steder langs kysten eller i større søer i den østlige del af landet, f.eks. i Københavns Sydhavn. Fuglene stammer fra det nordlige Skandinavien, Finland og Rusland.

Noter

Kilder/Eksterne henvisninger 
 
 BirdLife International (2014) Species factsheet: Mergellus albellus . Hentet 20. februar 2014
 R. Hørring (1875 – 1943). Danmarks Fauna. Fugle I. Andefugle og Hønsefugle, side 173-176. Gads Forlag/Dansk naturhistorisk Forening 1919. (Copyright udløbet.)

Dykænder
Fugle fra Nordasien
Fugle fra Skandinavien
Jakutere

Jakuterne udgør den nordøstlige gren af den tyrkisk-tatariske folkestamme. De har haft deres udbredelse på begge sider af floden Lena. Traditionen placerer deres oprindelige hjemsted til egnene omkring Bajkalsøen. De taler jakutisk sprog, og frem til omkring 1. verdenskrig, var det alment anvendte talesprog fra Jakutsk til Okotsk, fra Ishavet i nord til den kinesiske grænse i syd. Selv den daværende russiske indvandrerbefolkning anvendte sproget. Som folk blev jakuterne opblandet med russere og tungusere. Deres traditionelle levevis var husdyrhold med store heste- og kvæghjorde, mens jagt og fiskeri spillede en mindre rolle. Gennem århundrederne har jakuterne udviklet sig til dygtige håndværkere og handelsmænd og de regnedes i almenhed som de mest energiske af Sibiriens nomader. Formelt har de alle været kristne, men den gamle tro fra shamantiden lever fortsat. Deres antal opgjordes omkring 1910 til 210.000. Ifølge folketællingen 2002 boede i der 443.852 jakutere i Rusland, heraf i 432.290 (45,5 % af befolkningen) i Republikken Sakha (Jakutien). Ifølge folketællingen 2010 boede i 478.085 jakutere i Rusland, heraf 466.492 (49,9 % af befolkningen) i Republikken Sakha.

Noter

Eksterne henvisninger 

 Martin W. Lewis: "The Yakut (Sakha) Under Tsarist Rule: Subordinate Partners in Empire?", hentet 22 februar 2014 
 Martin W. Lewis: "The Yakut Under Soviet Rule", hentet 22 februar 2014 
 Martin W. Lewis: "Introduction to Yakutia (Sakha)—and Russia’s Grandiose Plans for the Region", hentet 22 februar 2014 
  Martin W. Lewis: "The Yakut (Sakha) Migration to Central Siberia", hentet 22 februar 2014
Radiotransceiver

En radiotransceiver eller blot transceiver er en enhed, der er i stand til både at sende og modtage modulerede radiosignaler i samme kasse i større elle mindre dele af frekvensintervallet 3kHz til 300GHz (10kHz-60GHz), dog kan radioamatører få lov til at anvende op til 250GHz, så det må også regnes til radiosignaler. 

Ordet transceiver er et portmanteau af de engelske ord transmitter og receiver som her betyder hhv. radiosender og radiomodtager.

En full-duplex transceiver kan sende og modtage modulerede radiosignaler samtidig. En half-duplex transceiver kan skiftevis sende eller modtage modulerede radiosignaler.

Kilder/referencer 

Radioteknik
Amatørradio
Henry Brinley Richards

Henry Brinley Richards (født 13. november 1817 i Carmarthen, Wales, død 1. maj 1885 i London) var en britisk (walisisk) komponist og pianist, uddannet og senere professor ved Royal Academy of Music i London. Han virkede som koncertpianist og musiklærer, skrev salonmusik for klaver og orkester, kirkemusik, korværker og hymnen God Bless the Prince of Wales.

British Museum har registreret ikke mindre end 250 trykte kompositioner fra hans hånd.

Bibliografi

Kilder 

 

Personer fra Wales
Komponister fra Storbritannien
Romantikkens komponister
Mesterholdenes Europa Cup finale 1963

Mesterholdenes Europa Cup finale 1963 var en fodboldkamp der blev spillet den 22. maj 1963. Kampen blev spillet foran 45.715 tilskuere på Wembley Stadium i den britiske hovedstad London, og skulle finde vinderen af Mesterholdenes Europa Cup 1962-63. De deltagende hold var italienske AC Milan og portugisiske Benfica.

Det var kulminationen på den ottende udgave af Europa Cuppen siden etableringen af Europas fineste turnering for klubhold i 1955. Det var anden gang at Milan var nået frem til finalen, hvor de i 1958 tabte til Real Madrid . For Benfica var det tredje år i træk de nået frem til finalen, hvoraf de to første blev vundet. 

Eusébio bragte efter 19 minutter Benfica foran 1-0. Men da der var spillet knap en halv time af 2. halvleg udlignede José Altafini for italienerne. 11 minutter senere var Altafini igen på pletten, da han bragte Milan foran 2-1. Dette blev også kampens resultat, og Milan kunne løfte pokalen for første gang.

Kampen blev ledet af den engelske dommer Arthur Holland.

Kampen

Detaljer

Eksterne henvisninger 
 European Champion Clubs' Cup 1962/63  på UEFAs hjemmeside

Referencer 

1963
AC Milan
S.L. Benfica
Fodbold i 1963
Fodbold i London
Højrepopulisme

Højrepopulisme er en fælles betegnelse for en række partier og bevægelser som tilhører det såkaldte nye højre. Det er typisk partier, der har en højreorienteret værdipolitik og en national identitetspolitik samt en etnisk definition af national identitet. Mens den traditionelle højrefløj først etablerede sig i kamp mod liberalismen og senere i kamp mod arbejderbevægelsen og socialismen, er højrepopulismen af nyere dato og forsøger at hæve sig over disse skillelinjer, selvom de i hovedsagen knytter alliancer til den traditionelle højrefløj. Ideologisk kan højrepopulismen være neoliberalt eller nationalkonservativt funderet.

Som politisk ideologi spænder højrepopulismen vidt, og partiene som regnes som repræsentanter for højrepopulismen, er til dels stærkt uenige i spørgsmål som har at gøre med finans-, velfærds- og udenrigspolitik. Fælles for de højrepopulistiske partier er at de baserer sig på en forestilling om en grundlæggende konflikt mellem folket og eliten, hvor eliten truer folkets indre enhed, at de udfylder en protest mod moderniseringsprocesser i samfundet, og at deres styrke ligger i svækkelsen af traditionelle politiske identiteter.

Siden finanskrisen 2007-2009 har højrepopulistiske partier og grupperinger haft stigende tilslutning i store dele af verden. I Europa har de højrepopulistiske partier ofte slået på modstand mod indvandring og europæisk integration.

Demokratiforskeren lektor Mogens Herman Hansen har karakteriseret partierne Front National i Frankrig, Fremskrittspartiet i Norge, Lov og Retfærdighed i Polen, Det Schweiziske Folkeparti, UK Independence Party (Ukip) i Storbritannien, Sverigedemokraterna i Sverige, Alternative für Deutschland i Tyskland, Fidesz i Ungarn og Det Østrigske Frihedsparti som højrepopulistiske.

Kilder

Se også 
 Poupulisme
 Højrefløjen
 Højreekstremisme
 Ochlokrati
 Venstrepopulisme

Ideologier
Politiske bevægelser
Højreekstremisme
Oslos ansøgning om vinter-OL 2022

Oslo 2022 er en ansøgning fra Oslo og Norges Idrætsforbund og olympiske og paralympiske komité som værtsby for vinter-OL 2022. Den internationale olympiske komité (IOC) vil stemme mellem ansøgningerne til vinter-OL 2022 ved den 127. IOC Session, der vil foregå i Kuala Lumpur, Malaysia den 31. juli 2015.

Tidligere ansøgninger 
Oslo har tidligere ansøgt om værtskabet for vinter-OL i 1932 og 1944, der dog gik til Lake Placid og Cortina d'Ampezzo henholdsvis. Vinterlegene i 1944 blev aflyst grundet 2. verdenskrig. Oslo søgte ligeledes om værtskabet ved vinter-OL 1952, der denne gang lykkedes. Oslo ansøgte senere om værtskabet i 1968, men tabte til Grenoble.

Tidligere ansøgninger fra andre norske byer 
Lillehammer søgte om værtskabet ved vinter-OL 1992, men tabte til Albertville. Lillehammer søgte igen for vinter-OL 1994, hvilket denne gang lykkedes.

Budget 
Oslo 2022 er budgetteret til mellem kr. 12,9 og 15,2 milliarder på at afvikle legene.

Referencer 

Vinter-OL 2022
Ansøgning om vinter-OL 2022
Medaljefordeling ved vinter-OL 2010

Vinter-OL 2010, officielt kendt som den XXI Olympiske Vinterlege, var en multi-sportsbegivenhed afholdt i Vancouver, British Columbia, Canada, fra den 12. februar til den 28. februar. I alt 2.632 atleter, der repræsenterer 82 nationale olympiske komitéer (NOCs) deltog i 86 arrangementer i 15 forskellige sportsgrene og discipliner.

Atleter fra 26 NOC har vundet mindst én medalje, og atleter fra 19 af disse NOCs har sikret mindst ét guld. For første gang, vandt Canada en guldmedalje ved et OL som vært; de have ikke vundet guld både Sommer-OL 1976 i Montreal og Vinter-OL 1988 i Calgary.

Langrendsløber Marit Bjørgen fra Norge vandt fem medaljer (tre guld, en sølv, en bronze), mere end nogen anden atlet. Den kinesiske shorttrack speedskater Wang Meng deler pladsen med Bjørgen med flest guldmedaljer, med tre.

Medaljetabel 

 Værtsnation (Canada)

Referencer

Eksterne henvisninger 

Vinter-OL 2010
2010
Rodfrugter

Rodfrugter er fællesbetegnelse for en række grøntsager, hvor det hovedsageligt er roden, der anvendes, rodknolde eller en fortykkelse på stængelen under jordoverfladen. Nogle rodfrugter er opdaget af de første jæger- og samlersamfund, andre er forædlet gennem udvælgelse og dyrkning. 

I nogle tilfælde, eksempelvis rødbeder, anvendes også unge skud (blade) til salater. Modsat andre frugter optræder roden i rodfrugter ikke som skjul for kerner til formering, dog med undtagelse af kartofler, som kan formeres gennem skud fra rodknoldene. Planten bruger knoldene eller fortykkelsen af stænglerne som forråd. Nogle rodfrugter er toårige og opsamler næring i det første vækstår for at kunne bruge den til stok, blomster og frø den efterfølgende sæson. Betegnelsen frugt er formodentligt tilføjet på grund af det spiselige "frugtkød" i roden. 

Biologisk tilhører rodfrugter vidt forskellige grupper af planter, se beskrivelsen af de enkelte planter, som er oplistet nedenfor.

Rodfrugter 
 Gulerødder
 Jordskok
 Kartofler
 Knoldselleri
 Kålroe (eller Kålrabi)
 Persillerod
 Rødbede
 Sukkerroe
 Majroe
 Yams
 Ingefær
 Pastinak

Anvendelse 
Rodfrugter skal som et minimum vaskes grundigt før brug for at undgå jordbakterier og anden forurening, og ofte skrælles rodfrugterne også. De kan spises hele rå, rives eller skæres i tern, dampes, koges, bages eller bruges i supper eller sammenkogte retter.

Se også 

 Hakfrugter
 Grøntsager

Eksterne henvisninger
Spidsand

Spidsand (Anas acuta) er en stor svømmeand, der er vidt udbredt på de fleste kontinenter og bl.a. kendes på hannens lange, spidse halefjer, der har givet arten sit navn.

Kendetegn 
Hannen i pragtdragt, der bæres fra november til juni, har en karakteristisk brun og hvid hovedtegning og en lang spids hale. Hunnen ligner gråandens, men er slankere.Den er 51-62 cm lang ( dertil hannens halespids ca. 10 cm) Dens vingefang er 79-87 cm. Den kan leve helt op til 20 år.

Udbredelse 
Den er vidt udbredt i de nordlige dele af Europa, Asien og Nordamerika, hvor den lever på enge, prærier eller tundra med lavt vand. Arten er oftest en trækfugl, der kan overvintre langt mod syd, fx i Afrika syd for Sahara.

Spidsanden er en almindelig træk- og vintergæst i Danmark, især i Vestjylland. Fuglene ses i tiden fra slutningen af august til april. I Danmark er spidsanden en fåtallig ynglefugl på strandenge i den sydlige del af landet og langs Vestkysten, med Tipperne som den vigtigste lokalitet. Den er regnet som en truet art på den danske rødliste 2019.

Noter

Kilder 
 
 R. Hørring (1875 – 1943). Danmarks Fauna. Fugle I. Andefugle og Hønsefugle, side 92-95. Gads Forlag/Dansk naturhistorisk Forening 1919. (Copyright udløbet.)
 

Fugle fra Alaska
Fugle fra Canada
Fugle fra Eurasien
Fugle fra Skandinavien
Svømmeænder
Canada ved vinter-OL 2010

Canada var vært og deltog i Vinter-OL 2010 i Vancouver, British Columbia. Canada tidligere været vært ved sommer-OL 1976 i Montreal og Vinter-OL 1988 i Calgary. Canada sendte et hold af 206 atleter (116 mænd, 90 kvinder); deltagere i alle 15 sportsgrene. Den canadiske Olympiske Komité (COC) havde oprindeligt sat et mål om at vinde flest medaljer ved OL, hvor de skønnede ville betyde, at de skulle vinde mellem 28 og 34. Dette mål blev trukket tilbage af COC den 22. februar 2010. Canada, med 26 medaljer, overgik deres tidligere bedste medaljeresultater i 2006, hvor atleter vandt 24 medaljer (herunder syv guld), flest medaljer nationen nogensinde har vundet ved en ikke-boykottede OL (sommer-eller vinter-OL).

Efter ikke på toppen af podiet i Montreal og Calgary, vandt Canada sin første guldmedalje på hjemmebane i Vancouver, og ødelagde flere olympiske medaljeoptegnelser. Den 14. februar blev freestyle skiløber Alexandre Bilodeau den første canadier, til at vinde en guldmedalje på hjemmebane. Den 27. februar Canada skrev historie ved at vinde flest guldmedaljer, som værtsland ved et vinter-OL med 14 guldmedaljer, og overgår den tidligere rekord på 10 fastsat af Norge i 1994 og USA i 2002. Canada færdiggjorde Vinter-OL med rekorden for flest guldmedaljer ved et enkelt vinter-OL, med 14, med én mere end den tidligere rekord på 13 fastsat af Sovjetunionen i 1976 og Norge i 2002.

I 2010 blev Brian McKeever den første canadiske atlet, som stillede op, til både det paralympiske og det olympiske hold, selv om han ikke konkurrerede i de olympiske lege.

Medaljevindere 

| width="78%" align="left" valign="top" |

| width="22%" align="left" valign="top" |

Alpint skiløb 

Den canadiske alpint skiløb hold er garanteret 14 atleter, der er faldet fra de oprindelige 22 (det maksimale antal et land kan stille op med). Dtn internationale skiforbund (FIS), at antallet af de samlede alpine skiløbere vil være begrænset til 320 , og at nogle af de garanterede pladser ville gå til mindre nationer, så der vil være en mere international felt. Canada blev oprindeligt sikret 14 skiløbere, selv om antallet senere blev hævet til 18, og kan stadig indstille med et fuldt hold på 22, hvis andre atleter opfylder kvalifikationskravene. Gary Allan, formand for Alpine Canada , mener, at Canada bør tillades 22, med argumentererne om, at tv-dækningen og tilskuernes modtagelse vil være bedre. Canada var tilladt et team af 19 skiløbere, der blev annonceret den 27. januar 2010. Dette tal blev senere øget til 22, da andre nationer var ude af stand til at udfylde deres kvoter.

Forud for offentliggørelsen af holdet, blev flere atleter, der menes at være medaljekandidater såret alvorligt nok til at holde dem ude af OL, herunder John Kucera, Kelly VanderBeek, François Bourque og Jean-Philippe Roy.

Mænd

Kvinder

Referencer 

2010
2010
Nordskov (Silkeborgskovene)

Nordskoven  er en 951,6 hektar stor statsskov der  ligger øst for Silkeborg og strækker sig til Resenbro og Sejs. Den afgrænses mod sydvest af Remstrup Å og Brassø, mod nord af Silkeborg Langsø, og bydelen Århusbakken, og mod øst ligger Sejs, og Sejs Hede med Sindbjerg og Stoubjerg. 

Ved Århusvejens indkørsel til Silkeborg stod ind til 2011 Den gamle hule eg ved Århusbakken.
Nordskoven regnes som en del af Silkeborgskovene.

Søer
På de sandede jorder på  Hårup Sande ligger den kunstige sø Schoubyes Sø.

I vestenden af skoven, op til Århusbakken ligger den lille  Lillesø, der er  en naturlig, uforurenet sø på 1,5 ha omgivet af hængesæk med bl.a. kæruld og tørvemos.

Naturbeskyttelse 
Et bælte langs Remstrup Å, over Dronningestolen, Ulvehoved til Vadsti Dal og gennem Hårup Sande til Gudenåen  er udlagt til særlige naturskovstyper, i medfør af Naturskovsstrategien, og er  en  del af EF-habitatområde 181 og Natura 2000-område nr. 57 Silkeborgskovene.

I Nordskoven er der 79,3 ha der er omfattet af  naturbeskyttelseslovens § 3, fordelt på 44,6 ha sø (hvoraf Silkeborg Langsø udgør 39,6 ha), 13,2 ha mose (hvoraf ca. halvdelen er skovbevokset), 8,1 ha hede, 6,9 ha vandløb (Remstrup Å) og 1,9 ha eng. Der er udlagt 281,1 ha til særlige naturskovstyper under Natuskovsstrategien.

Naturpakken 2016 medførte  i 2018 at der      i  Nordskov, Kobskov, og Vesterskov,  blev udpeget 256 hektar   urørt løvskov og 185 ha anden biodiversitetsskov

Eksterne kilder/henvisninger 

 Silkeborg Statsskovdistrikt Forslag til driften 2000 – 2014, Miljøministeriet, Skov- og Naturstyrelsen, 2002
Vandretursfolder fra Naturstyrelsen

Skove i Danmark
Lokaliteter i Silkeborg Kommune